хуморески за Моряци
ГРЕШКА 

Напи се някакъв юнак
доволно и като моряк
във възел сложен сплел крака
едва се до дома добра.

Но там го облада нагон,
та без дори едно "Пардон"
да каже, стръвно връхлетя
на вече спящата жена.

Със хъс на богатир брадат
разклати тежкия креват.
Чак след двучасова борба
изпружи изцеден снага.

Ала на сутринта откри
със ококорени очи,
че в друго ложе е вилнял
и тъщата си е отпрал!

В почти строшеното легло
разбута я: - Кажи защо
не ми подаде снощи знак?!?!
- Кой с теб говори, бе простак!